stanford-oval/wikipedia huggingface dataset:
רוג'ר קרוזייר
קריירת משחק > דטרויט רד וינגס (1963-70)

הבלאק הוקס העבירו את קרוזייר לדטרויט רד וינגס ב-1963. השוער הצעיר, כיום מקצוען במשרה מלאה, בילה את העונה בליגת הנוער בעיקר עם סנט לואיס ברייבס ב-EPHL; הוא אף שיחק בארבעה משחקים עבור באפלו ביזונס ב-AHL. בעונת 64–1963, הוא שיחק 44 משחקים עם פיטסבורג הורנטס, שלוחת דטרויט ב-AHL. הוא זכה בפרסים רבים באותה שנה, כולל פרס הזיכרון של האפ הולמס עבור הכי מעט שערים שספג, פרס הזיכרון של דאדלי "רד" גארט לרוקי המצטיין, וזכה להצטרף לקבוצת האולסטאר השנייה. קרוזייר גם ערך את הופעת הבכורה שלו ב-NHL באותה עונה. השוער הפותח של רד וינגס, טרי סאוצ'וק, נפצע וקרוזייר מונה כשוער מחליף. ב-15 משחקים בלבד, הוא הרשים את ההנהלה כל כך טוב עד שנבחר לשוער הפותח החדש של רד וינגס; סאוצ'וק נותר ללא עזרה מצד רד וינגס במהלך דראפט הוויתור בסיום העונה ונבחר על ידי טורונטו מייפל ליפס. בכך הפך קרוזייר לשוער הפותח של רד וינגס בגיל 22.
בעונת 65–1964, עונת הרוקי שלו, פתח קרוזייר את כל משחקי קבוצתו, והוא היה השוער האחרון שעשה זאת ב-NHL, והוא הוביל את הליגה בניצחונות ורשתות נקיות עם 40 ושישה בהתאמה. ממוצע ספיגת שעריו עמד על 2.42 והיה השני הכי הנמוך בליגה. הוא זכה בגביע קאלדר ונבחר לקבוצת האולסטאר הראשונה של ה-NHL. במהלך העונה השנייה שלו, קרוזייר החמיץ מספר משחקים עקב דלקת לבלב. ב-64 משחקים באותה שנה, הוא רשם 27 ניצחונות והוביל את הליגה עם שבע פעמים ששמר על רשת נקייה, והרד וינגס תפסו מקום בפלייאוף. לאחר שהביסו את הבלאק הוקס בחצי הגמר, רד וינגס התמודדו מול מונטריאול קנדיאנס בגמר גביע סטנלי ב-1966. רד וינגס ניצחו בשני המשחקים הראשונים, אבל הקנדיאנס חזרו וניצחו בשניים הבאים. במשחק הרביעי נפצע קרוזייר ברגלו. הוא שיחק במשחק החמישי, אך הפציעה ריסנה את הניידות שלו. הקנדיאנס זכו בגביע סטנלי במשחק השישי. אף על פי שהרד וינגס הפסידו, קרוזייר זכה בגביע קון סמיית' כ-MVP של הפלייאוף. הוא היה השוער הראשון שזכה בגביע והשחקן הראשון שזכה בו כמפסידן.
עקב דלקות בלבלב, קרוזייר החמיץ 12 משחקים מתוך 70 בעונת 67–1966. המספרים שלו ירדו מכיוון שניצח רק 22 משחקים ורשם 3.35 GAA. הרד וינגס החמיצו את הפלייאוף. לאחר התקף נוסף של דלקת לבלב בתחילת העונה הבאה, הודיע קרוזייר על פרישה עקב מתח ודיכאון. אולם שישה שבועות לאחר מכן חזר אל הקרח; הוא שיחק חמישה משחקים עם פורט וורת' וינגס ב-CPHL, ואז חזר לדטרויט. לאחר שתי עונות נוספות בינוניות עם רד וינגס, הוא הועבר בעסקה לקבוצת באפלו סייברס החדשה שהוקמה ב-1970.
קריירת משחק > באפלו סייברס (1970-77) וושינגטון קפיטלס (1977)

בדראפט ההתרחבות של ה-NHL ב-1970, מנכ"ל באפלו סייברס, פאנץ' אימלק, בחר את טום וובסטר מבוסטון ברואינס והעביר אותו מיד לרד וינגס עבור קרוזייר. קרוזייר החל את משחק ה-NHL הראשון של הסייברס ב-10 באוקטובר 1970, נגד פיטסבורג פינגווינס. הוא עצר את כל החבטות מלבד אחת מתוך 36 חבטות כדי להרוויח את הניצחון הראשון של קבוצת הזיכיון, 2-1. ב-6 בדצמבר 1970, קרוזייר הרוויח את הרשת הנקייה הראשונה של הזיכיון בניצחון 0–1 על מינסוטה נורת'סטארס. עם זאת, בסוף דצמבר, קרוזייר היה מותש למדי וכך השוערים האחרים ג'ו דיילי ודייב דריידן מילאו את תפקידו. קרוזייר סיים את העונה עם מאזן 9-20-7 ו-3.68 GAA. הסייברס גם החמיצו את הפלייאוף, וסיימו במקום החמישי בליגה המזרחית. בנוסף לבעיות הבריאות המתמשכות של קרוזייר, כיס המרה שלו הוסר במהלך סיום העונה.
עונת 72–1971 הייתה גרועה עוד יותר עבור הסייברס, שכן הם סיימו עם הכי פחות ניצחונות בליגה; עם 16. קרוזייר רשם מאזן של 13-34-14 ו-3.51 GAA. הוא התמודד עם 2,190 חבטות במהלך העונה, שיא קבוצתי שעומד עד היום. הסייברס השתפרו בעונת 73–1972 והגיעו לפלייאוף בפעם הראשונה בתולדותיהם. ב-49 משחקים, לקרוזייר היה שיא הניצחונות הראשון שלו עם הסייברס והוא רשם 2.76 GAA שהראה על שיפור. בסיבוב הראשון התמודדו הסייברס מול מונטריאול קנדיאנס. קרוזייר שיחק ארבעה משחקים וניצח שניים, אך הסייברס הודחו בשישה משחקים.
קרוזייר המשיך לסבול מדלקת לבלב ובנוסף לכל צרותיו החל סובל מכיבים ובעיות בכיס המרה, ובכך זמן המשחק שלו הופחת מאוד. בעונת 75–1974, הוא רשם 17 ניצחונות ושני הפסדים, ועזר לסייברס להיות מדורגת ראשונה בחטיבת אדמס. במהלך הפלייאוף, קרוזייר שיחק חמישה משחקים, כולל שניים בגמר. לאחר שהביסו את הבלאק הוקס והקנדיאנס, הסייברס התמודדו מול פילדלפיה פליירס בגמר. המשחק השלישי של הגמר בבאפלו היה ידוע בתור "משחק הערפל"; גל חום בחודש מאי פגע בזירה וללא מיזוג בפנים, הטמפרטורה עלתה. ערפל החל להתפתח ועד מהרה ירדה הראות. גרי דז'ארדן היה השוער הפותח אך לאחר שספג שלושה שערים בשליש הראשון, הוא הוחלף על ידי קרוזייר. קרוזייר ספג שער אחד במהלך שאר המשחק ועזר לסייברס לנצח 4–5 בהארכה. בזמן שהסייברס נמצאו בפיגור בסדרה 2–3, קרוזייר נבחר להתחיל את המשחק השישי והוא שמר על רשת נקייה נגד הפליירס בשני השלישים הראשונים. בשליש האחרון הפליירס הבקיעו את השערים היחידים במשחק, והם זכו בגביע סטנלי. בפעם השלישית, הקבוצה של קרוזייר הפסידה בגמר.
בעונת 76–1975, קרוזייר שיחק ב-11 משחקים בלבד בשל מחלותיו המתמשכות. הסייברס העבירו אותו לוושינגטון קפיטלס בתמורה למזומנים ב-3 במרץ 1977. הוא שיחק רק שלושה משחקים עם הקפיטלס לפני שפרש לאחר 14 עונות ב-NHL.
החיים לאחר הקריירה

לאחר פרישתו, שירת קרוזייר במשרד הקפיטלס. הוא שימש כמנכ"ל זמני בעונת 82–1981 ושימש כמאמן ראשי למשחק אחד במהלך העונה. תחת משמרתו, הקפיטלס בחרו את מגן חבר היכל התהילה של ההוקי העתידי סקוט סטיבנס בדראפט ה-NHL ב-1982. הוא עזב את הקפיטלס ב-1983 ועבר לווילמינגטון, דלאוור כדי לעבוד בבנק MBNA. הוא קודם לדרגת סגן נשיא בכיר ומנהל מתקנים של מתקנים ובנייה ברחבי העולם.
רוג'ר קרוזייר מת לאחר מאבק בסרטן ב-11 בינואר 1996, בגיל 53. הוא הותיר אחריו את אשתו ג'ניס, ושתי בנותיו, קייטי וברוק. בשנת 2000, ה-NHL חשפה את פרס רוג'ר קרוזייר, אשר ניתן מדי שנה לשוער שרשם את אחוז ההצלה הטוב ביותר בכל עונה בין השנים 2000 עד 2007. הפרס היה משותף בחסות המעסיק האחרון של קרוזייר, בנק MBNA.
פרסים > OHA

גביע הזיכרון ב-1960
קבוצה אול סטאר ראשונה בין השנים 1960–1962
פרסים > AHL

קבוצת אול סטאר שנייה ב-1964
פרס דאדלי גארט ב-1964
פרס הארי הולמס ב-1964
פרסים > NHL

גביע קאלדר ב-1965
גביע קון סמיית' ב-1966
קבוצת אול סטאר ראשונה ב-1965
הערות שוליים

↑  "Obituaries". The Bracebridge Herald-Gazette. 1996-01-17. p. 16.
↑  Fischler, Stan; Fischler, Shirley (2003). Who's who in hockey. Kansas City: Andrews McMeel Publishing. p. 88. ISBN 0740719041.
↑  Lardner, Rex (1964-11-23). "Wispy and worrying, but he wins". Sports Illustrated. אורכב מ-המקור ב-21 בספטמבר 2013. נבדק ב-2013-07-14. {{cite news}}:  (עזרה)
↑  Cohen, Tom (1967). Roger Crozier, daredevil goalie. Nashville: Thomas Nelson. ISBN 6137806472.
↑  "Hawks' farm clubs pay off". The Montreal Gazette. 1959-02-24. p. 20. נבדק ב-2013-01-11.
↑  "Memorial Cup winners". Ottawa Citizen. 1986-05-20. p. 61. נבדק ב-2013-01-11.
↑  "Wings' goalie Crozier retires because of hockey's "torture"". Ottawa Citizen. 1967-10-07. p. 8. נבדק ב-2013-01-13.
1 2  Fischler, Stan (2002). Detroit Red Wings: Greatest moments and players. Champaign, IL: Sports Publishing LLC. ISBN 1582612714.
1 2  "Roger Crozier". NHL.com. נבדק ב-2013-01-08.
↑  Adrahtas, Tom (2002). Glenn Hall. Vancouver: Greystone Books. p. 132. ISBN 0970917015.
1 2 3 4 5  "Roger Crozier". Hockey Hall of Fame. נבדק ב-2013-01-08.
↑  Cain, Charles C. (1964-04-01). "Hawks win in overtime to tie Cup playoffs". The Owosso Argus-Press. p. 39. נבדק ב-2013-06-02.
↑  "Toronto grabs Sawchuk, Moore". The Calgary Herald. 1964-06-11. p. 16. נבדק ב-2013-05-30.
↑  Weekes, Don (2003). The best & worst of hockey firsts: The unofficial guide. Vancouver: Greystone Books Ltd. p. 102. ISBN 1926685423.
↑  "1965–66 Conn Smythe Trophy winner". Hockey Hall of Fame. נבדק ב-2013-01-09.
↑  "Redwings' Crozier quits hockey at 25". The Milwaukee Journal. 1967-11-06. p. 53. נבדק ב-2013-07-15.
↑  "Detroit deals Crozier in hockey's Expansion Draft". Ludington Daily News. 1970-07-11. p. 3. נבדק ב-2013-01-11.
↑  MacLaine, Ian (1972-01-20). "Crozier shuts out Canucks". The Windsor Star. p. 85. נבדק ב-2013-01-07.
↑  "1971–72 NHL season summary". Sports Reference. נבדק ב-2013-01-07.
↑  "1975 NHL Playoffs Summary". Sports Reference. נבדק ב-2013-05-03.
↑  "Marty Turco receives MBNA/Mastercard Canada Roger Crozier Saving Grace Award". Mastercard. נבדק ב-2012-07-24.
↑  "Roger Crozier, 53, a hockey goaltender". The New York Times. 1996-01-12. נבדק ב-2013-07-14.
↑  "Canadiens' Cristobal Huet to receive MBNA Roger Crozier Saving Grace Award". NHL.com. אורכב מ-המקור ב-22 בספטמבר 2006. נבדק ב-2012-07-26. {{cite web}}:  (עזרה)
ז'ארזיניו מלאנגה

ז'ארזיניו אטאידה אדריאנו דה נסימנטו מלאנגה (בגרמנית ובפורטוגזית: Jarzinho Ataide Adriano de Nascimento Malanga; נולד ב-10 ביולי 2006 במנהיים שבגרמניה) הוא כדורגלן גרמני המשחק בעמדת קשר הכנף בקבוצת שטוטגרט מהבונדסליגה.
חיים אישיים

אמו של מלאנגה נולדה בסנגל לאב סנגלי-מאלי ולאם גרמנייה. אביו נולד בברזיל למשפחה ממוצא אנגולי. הוריו הכירו בשנת 1992 לאחר שעברו לגרמניה. למלאנגה שני אחים.
קריירת מועדונים

מלאנגה גדל במחלקות הנוער של פניקס מנהיים, וולדהוף מנהיים, הופנהיים ושטוטגרט. ב-8 במאי 2024 חתם על חוזה מקצועני ראשון בשטוטגרט. בעונת 2024/2025 החל לשחק בקבוצת המילואים של המועדון במסגרת הליגה הגרמנית השלישית. ב-6 בנובמבר ערך את הופעת הבכורה שלו בקבוצה הראשונה של המועדון, בהפסד 0–2 לאטאלנטה במסגרת שלב הבתים של ליגת האלופות לעונת 2024/2025.
קריירה בינלאומית

מלאנגה זכה עם נבחרת גרמניה עד גיל 17 באליפות אירופה עד גיל 17 בשנת 2023.
תארים

אליפות אירופה עד גיל 17 (1): 2023
הערות שוליים

↑  TSG 1899 Hoffenheim, Jarzinho Malanga: Das Beste aus fünf Nationen, www.tsg-hoffenheim.de (ב־)
↑  Jarzinho Ataide Adriano de Nascimento Malanga | VfB Stuttgart | Player Profile | Bundesliga, www.bundesliga.com (באנגלית)
↑  Jarzinho Malanga bleibt beim VfB, VfB Stuttgart (בגרמנית)
↑  Mit sieben Neuen, ohne Guirassy und Nübel: So lief der VfB-Trainingsauftakt - News über den VfB Stuttgart - Zeitungsverlag Waiblingen, www.zvw.de, ‏2024-07-04 (בגרמנית)
↑  Stuttgarter Nachrichten, X-Reaktionen zu VfB-Atalanta: „Stuttgarter Chancen international kann man nur besoffen seeehn“, stuttgarter-nachrichten.de (בגרמנית)
↑  Germany take title with shoot-out win over France באתר הרשמי של אופ"א, 2 ביוני 2023 (באנגלית)
↑  Stuttgarter Nachrichten, Talent des VfB Stuttgart: Jarzinho Malanga – der VfB hat einen Europameister, stuttgarter-nachrichten.de (בגרמנית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ז'ארזיניו מלאנגה".
מזח

ערך זה עוסק במשטח הליכה מעל מים. אם התכוונתם למשמעות אחרת, ראו .
מזח באחד מאיי פולינזיה הצרפתית
מזח באגם מאפוריקה שבמערב ניו זילנד
מזח בחופי סיני
מזח הוא משטח הליכה מעל מים, הנתמך בעמודים או תמוכות. מבנהו הקל של המזח מאפשר לזרמי הגאות לשטוף תחתיו כמעט ללא הפרעה, זאת להבדיל מן הבסיס המוצק יותר של רציף היכול לשמש גם כשובר גלים. גודלם של מזחים ומורכבותם יכולים להשתנות, החל ממזח קל משקל העשוי מעץ ועד למבנים מורכבים הנכנסים לתוך המים לעומק של יותר מקילומטר.
מזחים נבנו למספר מטרות בעטיין צורתם של המזחים משתנה בהתאם לאזור בו הם מוקמים ומשמעות המונח "מזח" אינה אחידה בעולם כולו. לכן, בצפון אמריקה ובאוסטרליה, מקומות בהם נמלי-ים רבים נבנו בעבר כשהם מורכבים ממזחים רבים, משמעות המונח היא בדרך כלל מתקן המשמש, או שימש, לטיפול בסחורות. באירופה, לעומת זאת, שם הנמלים בנויים בדרך כלל על גבי רציפים בשפך נהרות, ולא על מזחים, משמעות המונח היא בעיקר למזח שנבנה במיוחד לשימושם של הולכי רגל.
סוגי מזחים

ניתן לסווג מזחים למספר קבוצות, על פי מטרתם העיקרית. עם זאת מזחים רבים משמשים ליותר ממטרה אחת. לדוגמה, מזחים שנבנו להנאת המטיילים בשעות הפנאי, משמשים לעיתים גם כמעגן לספינות טיול וכלי שיט אחרים. אף מזחים שהוקמו למטרות מסחר ושינוע סחורות, הוסבו למסלולי הליכה להנאת הציבור. זאת, כאשר התייתרו עקב השינויים בשיטת שינוע הסחורות בנמלים.
סוגי מזחים > מזחי עבודה

מזחי עבודה נבנו לצורך תנועת נוסעים וסחורות מאוניות בנמל. קיימים שני סוגים עיקריים למזחי עבודה. מזחים בודדים וארוכים נמצאים בדרך כלל בנמלים שבהם טווחים גדולים של גאות ושפל, לכן המזח נכנס לעומק הים, כך שגם בעת השפל ניתן יהיה להשתמש בו לעגינת האוניות.
מזחים אלה היוו אלטרנטיבה חסכונית לבניית רציפים, המצריכים כאמור השקעה רבה יותר בבנייתם ואשר תנועת הסחורות בהם מוגבלת יותר וכן במקרים שבהם נבנו מזחים ייחודיים, למשל לפריקת פחם. דוגמה מוקדמת למזח עבודה בודד הוא מזח רייד (Ryde Pier), אשר הושלם בשנת 1814 ושימש מעבורות בין האי הבריטי לבין האי רייט (Isle of Wright).
סוג שונה של מזח עבודה, הנקרא לעיתים מזח אצבע, נבנה בנמלים שבהם טווח הגאות והשפל קטן יחסית. כאן היתרון העיקרי של המזח הוא בכך שהוא מאפשר שטח גדול יותר לאוניות לעגון לידו, מאשר ליד הרציפים הקצרים יותר בדרך כלל. באופן מסורתי היו אוניות עוגנות בניצב לרציף, כאשר חרטומן, או ירכתיהן קשורות אליו. מזחי האצבע הגדילו את השטח לעגינת האוניות ואיפשרו עגינתן כך שצידן ניצב במקביל למזח. דוגמאות טובות לרציפי אצבע ניתן לראות במזחי נהר ההדסון בעיר ניו יורק, או מזח האמברקדרו בסן פרנסיסקו.
עם עליית השימוש באוניות מכולה, עלה הצורך בשטחים גדולים לצורך אחסון המכולות סמוך למקום עגינת האוניות. באופן זה יצאו משימוש מזחי עבודה רבים. מזחי עבודה מעטים עדיין קיימים לעגינת אוניות נוסעים או סחורה בתפזורת. מזחי עבודה רבים נהרסו, או ננטשו, אבל אחרים הוסבו לשימוש הקהל הרחב. הדוגמה הידועה ביותר היא רציף 39 בסן פרנסיסקו.
סוגי מזחים > מזחי נופש ופנאי

מזחי הנופש הראשונים נבנו בבריטניה במהלך המאה התשע-עשרה. הקמת מסילות הרכבת איפשרו להמוני תיירים להגיע למקומות הנופש בחופי הים. יחד עם זאת, עקב טווחי הגאות והשפל הגדולים באי הבריטי, במקומות בילוי רבים לא ניתן היה לראות את הים מן החוף בשעת השפל. מזח הנופש אפשר לנופשים לטייל אל המים בכל עת.
על גבי מזחי נופש רבים נבנו מקומות בילוי ותיאטראות כדי להגביר את משיכתם לקהל. מזחים כאלה יכולים להיות מקורים בגג, או פתוחים ולעיתים אף להכיל שתי קומות.
מזחי הפנאי הראשונים נבנו מעץ. החל משנת 1855 נבנו גם מזחי פנאי ממתכת, הראשון בהם במרגייט שבאנגליה (Margate). אחד ממזחי המתכת הישנים ביותר, משנת 1860, עדיין עומד על תילו בסאות'פורט שבאנגליה.
סוגי מזחים > מזחי דיג

מזחים רבים נבנו כדי לספק לדייגי חכות גישה נוחה יותר למקומות הדיג.
הערות שוליים

↑  מֵזַח במילון כלי שיט קטנים ומעגנות [ימאות] (תשע"ג), באתר האקדמיה ללשון העברית
| --- | --- |
בקרת זהויות :  NLI: 987007548573705171  GND: 7721787-1  LCCN: sh85102058  NARA: 10648155
ג'ין סימונס (מוזיקאי)

| --- | --- |

סימונס, 2012
 לידה:  25 באוגוסט 1949 (בן 75) ישראל טירת כרמל, חיפה, ישראל
 שם לידה:  חיים ויץ
 שם במה:  The Demon
 מוקד פעילות:  ניו יורק 
 תקופת הפעילות:  מ-1970
 מקום לימודים:  תיכון ניוטון, Sullivan County Community College, מכללת סטטן איילנד, ישיבת תורה ודעת 
 עיסוק:  זמר, כותב שירים ומוזיקאי, מפיק מוזיקלי, שחקן ויזם
 סוגה:  הארד רוק, גלאם מטאל, הבי מטאל
 סוג קול:  בריטון 
 שפה מועדפת:  עברית, אנגלית, הונגרית, גרמנית 
 כלי נגינה:  גיטרה בס, גיטרה, זמרה, קלידים, תופים
 חברת תקליטים:  Geffen Records
 שיתופי פעולה בולטים:  קיס Wicked Lester
 בן או בת זוג:  Shannon Tweed (1 באוקטובר 2011–?)  דיאנה רוס (1980–1983) 
 צאצאים:  Nick Simmons, Sophie Simmons 
 פרסים והוקרה:  פרס המהגרים הגדול (2006) 
 האתר הרשמי
 פרופיל ב-IMDb
 
ג'ין סימונס (באנגלית: Gene Simmons; נולד בשם חיים ויץ; ב-25 באוגוסט 1949 בישראל) הוא מוזיקאי ואישיות טלוויזיונית אמריקאי-ישראלי-יהודי הוא מוכר בעיקר כבסיסט וזמר בלהקת "Kiss", להקת רוק כבד אותה הקים בשנות השבעים.
ראשית חייו

חיים ויץ נולד בטירת כרמל, ישראל. הוריו עלו לארץ כניצולי שואה מהונגריה. אימו פלורה "פלורנס" קליין ואחיה לארי היו הניצולים היחידים במשפחתם. אביו יחיאל "פרי" ויץ, היה נגר במקצועו.
כשהיה בן 8 התגרשו הוריו. אמו פלורה היגרה לניו יורק, שם גר אחיה, ואילו אביו נשאר בישראל, התחתן בשנית ונולדו לו בן נוסף ו-3 בנות. בארצות הברית אימו נאלצה לעבוד בשני מקומות עבודה במקביל כדי לפרנס את המשפחה. בארצות הברית חיים ויץ שינה את שמו ליוג'ין קליין, ומאוחר יותר לג'ין קליין, ובכך אימץ את שם נעוריה של אימו.
קריירה

הלהקה הראשונה בה היה סימונס חבר עוד בנעוריו הייתה Lynx (בהמשך שונה שמה ל-The Missing Links). מאוחר יותר הקים את הלהקה "The Long Island Sounds". בתקופה בה ניגן סימונס בלהקות הללו הוא עבד בעבודות מזדמנות על מנת להתקיים, בהן יצירת פנזינים ומכירת ספרי קומיקס משומשים. בהמשך סימונס למד במכללת "Sullivan County Community College" בניו יורק. לאחר מכן הוא הצטרף ללהקה חדשה בשם "Bullfrog Bheer".
בתחילת שנות השבעים הקים סימונס את להקת הרוק Wicked Lester יחד עם סטנלי הארווי אייסן (כיום ידוע בשם פול סטנלי) והקליט עמו אלבום אשר מעולם לא יצא לשווקים משום שסימונס לא היה שבע רצון מהצליל והמראה של הלהקה. סימונס וסטנלי החליטו לעזוב את הלהקה תוך ויתור על חוזה עם חברת התקליטים Epic Records. הם החליטו להקים את להקת הרוק האולטימטיבית ובעקבות כך החלו לחפש מתופף ללהקה. סימונס וסטנלי מצאו מודעה אותה פרסם פיטר כריס, אשר ניגן במועדונים בברוקלין באותה העת. הם הצטרפו אליו והופיעו בתחילה כשלישייה. פול פרשלי הצטרף אל הלהקה לאחר שפגשו אותו בעקבות מודעה אותה פרסמו בה הם ציינו שהם מחפשים גיטריסט ללהקה. בשנת 1974 פרסמה להקת קיס את אלבום הבכורה שלה.
בשנת 1983, עקב ירידה בפופולריות, החליטו חברי הלהקה להופיע ללא האיפור אשר הפך לסימן המסחרי של הלהקה, ובעקבות כך הלהקה זכתה לתחייה מחודשת שנמשכה לתוך שנות התשעים. חברי הלהקה החליטו לצאת למופע עולמי אשר נמשך במהלך השנים 1996 - 1997. בשנת 1998, הלהקה הוציאה לשווקים את האלבום "Psycho Circus", האלבום הראשון שלה מזה 20 שנים אשר נוצר על ידי חברי ההרכב המקורי של הלהקה. מאז, ההרכב התחלף, כאשר טומי תאייר החליף את אייס פרשלי כנגן הגיטרה ואריק זינגר (אשר ניגן בלהקה בין השנים 1992 עד 1996) החליף את פיטר כריס על התופים.
ב-2009 התארח בסרט "משאלוגיה" מתוך הסדרה "קסם של הורים" שהופק על ידי בוץ' הארטמן. באותה שנה שיחק בסרט הקומי "תמצית" בתפקיד עורך הדין ג'ו אדלר.
חיים אישיים

סימונס, חי בבוורלי הילס שבקליפורניה. באוקטובר 2011 התחתן עם הקנדית וכוכבת מגזין פלייבוי לשעבר שאנון טוויד, לאחר זוגיות שנמשכה 28 שנים. לזוג יש שני ילדים, בן ובת.
סימונס תמך באביו שנשאר בישראל עד יום מותו.
סימונס דובר ארבע שפות - אנגלית, הונגרית, עברית וגרמנית.
חיים אישיים > יחסו לישראל

לסימונס יש משפחה בישראל, אח למחצה ושלישיית אחיות למחצה איתם חידש את הקשר בביקור בישראל (מולדתו) במרץ 2011, במסגרת הסדרה הדוקומנטרית המצולמת בערוץ דיסקברי והסוקרת את חייו וחיי משפחתו. סימונס סיפר "אני ישראלי. אני מרגיש זר באמריקה. אני אאוטסיידר". במהלך ביקורו נאם באנגלית וגם בעברית, ובנוסף זכה לפרס יקיר העיר חיפה.
סימונס פיתח קשר קרוב עם חייל צה"ל שנפצע במלחמת לבנון השנייה ונותר רתוק לכיסא גלגלים, רון ויינרייך (בוגר "כוכב נולד") שגם הוא אזרח אמריקאי, ואף הקליט עבורו קליפ וידאו בו הוא מופיע במסגרת להקתו של רון ויינרייך. לפני כן שלח הודעת תמיכה בטלוויזיה בעברית ובאנגלית בו קרא לו "גיבור אמיתי".
ב-2011 סימונס התראיין לערוץ החדשות האמריקאי CNBC, והביע תמיכה במדיניות ראש ממשלת ישראל בנימין נתניהו בכל הקשור לצורך בשליטה ישראלית על שטחי רמת הגולן ויהודה ושומרון, והבהיר שיצביע לליכוד.
ראו גם

אבא שלי כוכב רוק
הערות שוליים

↑   סולן 'קיס' ואחיו הישראלי נפגשים, סרטון בערוץ "reshettv", באתר יוטיוב (אורך: 5:31)
↑   Gene Simmons in Israel / ג'ין סימונס בישראל, סרטון  באתר יוטיוב
↑  Gene Simmons Hails Israeli Soldier, אתר וושינגטון פוסט, ‏2006-08-26 (באנגלית)
| --- | --- |
בקרת זהויות :  NLI: 987007463170405171  PLWABN: 9810648945405606  BIBSYS: 3082059  BNE: XX1517292  BnF: cb14033293f (data)  CiNii: DA06259355  GND: 123437709  ISNI: 0000 0001 0907 8435  LCCN: n92105748  MusicBrainz: 96a1182f-e8e6-4df6-a811-82cb67d4565c  NDL: 00874085  NKC: ola2002151572  NLK: KAC2020N0966  NSK: 000066958  NTA: 100725538  SELIBR: 136576  SUDOC: 200198726  VIAF: 61746547   WorldCat (עם VIAF): 61746547 
סימונס, 2010 מוציא לשון. מחווה זו היא אחת המזוהות ביותר עם המוזיקאי.
נושאי כליו של השולחן ערוך

נושאי כליו העיקריים של השולחן ערוך מודפסים בגוף הדף סביב הטקסט הראשי
נושאי כליו של השולחן ערוך הוא שמם הקיבוצי של פרשני ספר השולחן ערוך אשר חיבר רבי יוסף קארו. המונח שאול מתחום הלוחמה העתיקה, כאשר לוחם חמוש בכבדות היה נזקק גם לנער נושא כלים, כלומר הנושא את כלי מלחמתו.
מסביב לשולחן ערוך נכתבו מאות פירושים שונים המביאים מקורות להלכותיו מן התלמוד והראשונים, מבארים את דבריו ומביאים דעות חולקות. בדומה לאופן כינויים של פרשני הקודקס ההלכתי של הרמב"ם, משנה תורה, שנדפסו סביב הטקסט המרכזי של הרמב"ם ונתכנו בשל כך "נושאי כליו של הרמב"ם", כך גם הפירושים וחיבורי ההגהות שנדפסו סביב השולחן ערוך מכונים בדרך כלל "נושאי כלים". מהדורות מסוימות של הדפסת השולחן ערוך ומפרשיו השונים, אף נקראו על שמם (במקום על שם השולחן ערוך עצמו): אשלי רברבי (שנת תל"ז 1677 ושוב בדפוס סלאוויטא, 1833), כלומר: הפירושים הגדולים הנסובים סביב שולחנו הערוך של המחבר; וכן מגיני ארץ, על שם ה'מגן אברהם' וה'מגן דוד' (נקרא גם 'טורי זהב') על שולחן ערוך אורח חיים.
במונח זה משתמשים לרוב לפרשנים המודפסים "על הדף" של ההוצאות הקלאסיות של ספר השולחן ערוך; לעיתים מורחב המושג גם לכלל הפרשנים של הספר. ולעיתים נכללים בו גם כאלה אשר מטרתם הייתה הפוכה: להשיג על פסקי השולחן ערוך ולדון בעיקר נגדם. לעיתים גם נושאי הכלים של הספר ארבעה טורים נחשבים כנושאי כלים של השולחן-ערוך.[דרוש מקור]
רקע

ספר השולחן ערוך הוא ספר הלכתי מ-1565 שנכתב על ידי רבי יוסף קארו על סדר הספר "ארבעה טורים" (מכונה גם "טור"). בתחילה כתב רבי יוסף פירוש על ה"ארבעה טורים" בשם "בית יוסף". מכיוון שה"בית יוסף" הוא ספר ארוך ומורכב, כתב רבי יוסף קארו את ה"שולחן ערוך" ”בדרך קצרה בלשון צח וכולל יפה ונעים, למען תהיה תורת ה' תמימה שגורה בפי כל איש ישראל”.
רשימת נושאי הכלים על ה"שולחן ערוך" > המפה

הגהות הרמ"א או "המפה" הוא חיבורו החשוב ביותר של רבי משה איסרליש (הרמ"א), ובו תוספות והתאמות ל"שולחן ערוך" על-פי עדות אשכנז. פורסם בשנת 1572 והתקבל בקהילות אשכנז כפסקי ההלכה החשובים ביותר, וכל אחרוני אשכנז התייחסו אליו, ונהגו על פיו. שמו של הספר קשור באנלוגיה לשם "שולחן ערוך": הוא כתוספת של מפת שולחן לשולחן (ערוך). והוא מודפס כמעין הגהות ועריכה בתוך השולחן ערוך.
רשימת נושאי הכלים על ה"שולחן ערוך" > ספר מאירת עיניים (סמ"ע)

"ספר מאירת עיניים" הידוע בשמו המקוצר "סמ"ע" הוא חיבורו של רבי יהושע פלק כץ, תלמידו של הרמ"א, על חלק חושן משפט בשולחן ערוך. הספר הוא הרביעי מסדרת "בית ישראל" שנכתבה על ידי המחבר. מטרת החיבור הייתה לפרש את דברי השולחן ערוך והרמ"א, למצוא את המקורות להלכותיהם, ולהוסיף דינים חדשים. הספר נדפס לראשונה בפראג בשנת ה'שע"ד-ה'שע"ה (1614), ומאז חזר ונדפס ברוב המהדורות של השולחן ערוך. בכוונתו של רבי יהושע היה לכתוב פירוש על כל ארבעת חלקי השולחן ערוך, אך הוא הספיק לכתוב רק על חלק חושן משפט. הספר מבוסס על פירושיו של המחבר לטור חושן משפט, הקרויים 'פרישה' ו'דרישה'.
רשימת נושאי הכלים על ה"שולחן ערוך" > מגן אברהם

פירושו של רבי אברהם אבלי הלוי גומבינר "מגן אברהם" מתמקד בשו"ע חלק "אורח חיים". הפירוש זכה לתפוצה ניכרת, הודפס עם רוב המהדורות של השולחן ערוך מאז וזכה ליוקרה בחוגי הלומדים. כמעט בכל מחלוקת בינו לבין הטורי זהב או בינו ובין ה"עולת תמיד" של הרב שמואל דיין נתקבלה להלכה דעתו של המגן אברהם.[דרוש מקור] דבריו קצרים, עם הרבה הפניות לעיין במקומות אחרים בלי לפרש מה כוונתו.
על ספרו של המגן אברהם נכתבו גם פירושים רבים, המוכרים מביניהם זה ספר אשל אברהם מתוף פרי מגדים מרבי יוסף תאומים, והספר מחצית השקל.
רשימת נושאי הכלים על ה"שולחן ערוך" > טורי זהב (ט"ז)

הספר טורי זהב אשר נקרא בעבר גם "מגן דוד" (בהתאמה עם מגן אברהם אשר יחד איתו נקראו "מגיני ארץ") הוא חיבורו החשוב ביותר של הרב דוד הלוי סגל. השם 'טורי זהב' הוא משחק מילים עם הביטוי 'תורי זהב' (שיר השירים, א', י"א). שם זה מבטא את אחת מהמטרות העיקריות של הספר, שהיא ליישב את קושיות ה"בית יוסף" על ספר ה"טורים". ה'טורי זהב', בשונה מנושאי כלים אחרים על השו"ע, חובר על כל חלקי השו"ע. החיבור זכה להשגות מצד רבי שבתי הכהן (הש"ך - שהשגותיו על הט"ז נקראות "נקודות הכסף", על פי אותו פסוק). הט"ז הגיב להשגות הש"ך ב"הדף האחרון להט"ז". בפולין, כנס ועד ארבע ארצות משנת 1683, החליט שעל קהילות פולין לפסוק כט"ז, אך עם השנים דעתו של הש"ך נעשתה לדעה המכרעת.
ספר מפורסם שמבוסס על דברי הט"ז, הוא משבצות זהב מספר פרי מגדים.
רשימת נושאי הכלים על ה"שולחן ערוך" > שפתי כהן (ש"ך)

שפתי כהן הוא פירוש של הרב שבתי הכהן על החלקים יורה דעה (יצא ב-1646) וחושן משפט (יצא ב־1663) מהשולחן ערוך. בהקדמה לספר כתב המחבר, שכתב את הפירוש בלשון קלה ופשוטה כדי שכל אדם יוכל להבינו, וביקש שלא יסמכו על הוראתו, כי אין הוא יכול להכריע בין השולחן ערוך ונושאי כליו, ושהוא מרשה לכל מי שרוצה לחלוק על דעתו. הפירוש נדפס מסביב לטקסט השולחן ערוך, והוא נחשב לאחד משני הפירושים החשובים והמרכזיים על יורה דעה וחושן משפט, ביחד עם הט"ז, ובדרך כלל פוסקים כמותו במחלוקות עם הט"ז או עם הסמ"ע.
הפרי מגדים כתב גם על הש"ך ביאור שהתקבל בפסיקה ההלכתית, והוא ספר שפתי דעת.
רשימת נושאי הכלים על ה"שולחן ערוך" > באר היטב

ה"באר היטב" המודפס כיום במהדורות השולחן ערוך והמשנה ברורה, חובר (על חלק אורח חיים ואבן העזר) על ידי רבי יהודה אשכנזי רבה של טיקטין (מהרי"ט), והושלם על ידי ר' זכריה מנדל בן אריה לייב מבעלז (על חושן משפט ויורה דעה). חיבור זה משלים ונסמך על חיבור קדום יותר בעל שם זהה שחיבר רבי ישעיה בן רבי אברהם הלוי.
קיימים חיבורים נוספים בשם "באר היטב", אשר לא זכו להיות נפוצים כמוהו. רבי משה פרנקפורט חיבר אף הוא "באר היטב" על חלק "חושן משפט", ור' יהודה אשכנזי חיבר אף הוא "באר היטב" על חלק "יורה דעה". חיבורים אלו נפוצים פחות, ואינם מודפסים בשולי השולחן ערוך מהדפוסים המצויים.